《田园四时 其二 秋》
宋代·华镇

阶头露草珠盈缕，门前促织分明语。日午帘帷气已清，香肌暗喜消残暑。

蚊蚋无声灯火冷，已将纨扇归巾褚。更长便合促鸣机，月白何妨弄砧杵。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。